stanford-oval/wikipedia huggingface dataset:
Bayraktar (laulu)

| ”Bayraktar” Taras Borovok |
| --- | --- | --- |

Kappaleen tiedot
 Äänitetty : 24. helmikuuta 2022
 Julkaistu: 1. maaliskuuta 2022
 Tyylilaji: propagandalaulu
 Kesto: 02.20
Baykar Bayraktar TB2-lennokki Ukrainassa.
Bayraktar (ukr. Байрактар) on ukrainalainen kansanlaulu, joka nousi suosioon huhtikuussa 2022 pari kuukautta Venäjän hyökättyä maahan. Laulun on sanoittanut ja säveltänyt Taras Borovok. Kertoman mukaan Borovok kirjoitti sanat noin 20 minuutissa ja sävelsi laulun noin kahdessa tunnissa. Kappale on äänitetty 24. helmikuuta 2022.
Laulu on kunnianosoitus turkkilaisvalmisteiselle Bayraktar-lennokille, joka on noussut tunnetuksi ympäri maailmaa sen osoittauduttua hyväksi aseeksi Ukrainan asevoimien käytössä näiden puolustaessa maataan Venäjää vastaan.
Toisaalta kyseessä on myös propagandalaulu, jolla pyritään pitämään yllä ukrainalaisten taistelutahtoa.
Laulussa pilkataan Venäjän armeijaa ja sen epäonnistumisia Ukrainassa.
Cabin Fever

| Cabin Fever |
| --- | --- |

Ohjaaja:  Eli Roth
Käsikirjoittaja:   Eli Roth  Randy Pearlstein 
Tuottaja:   Evan Astrowsky  Sam Froelich  Lauren Moews  Eli Roth 
Säveltäjä:   Angelo Badalamenti  Nathan Barr 
Kuvaaja:  Scott Kevan
Leikkaaja:  Ryan Folsey
Tuotantosuunnittelija:  Franco-Giacomo Carbone
Pääosat:   Rider Strong  Jordan Ladd  James DeBello  Cerina Vincent  Joey Kern 
Valmistustiedot
Valmistusmaa:  Yhdysvallat
Tuotantoyhtiö:  Lions Gate Films
Levittäjä:  Lionsgate Netflix
Ensi-ilta:  2002
Kesto:  93 min
Alkuperäiskieli:  englanti
Budjetti:  1 500 000 USD
Tuotto:  30 553 394 USD
Seuraaja:  Cabin Fever 2
Aiheesta muualla
IMDb 
Elonet
AllMovie
Infobox OKNimi-testi OK: 
Cabin Fever on vuonna 2002 ensi-iltansa saanut yhdysvaltalainen kauhuelokuva, jonka on ohjannut Eli Roth.
Elokuva kertoo viidestä teini-ikäisestä nuoresta, jotka vuokraavat mökin keskeltä syrjäistä metsää tarkoituksenaan viettää viikko juhlien. Kaikki näyttää lupaavalta, kunnes mökille ilmestyy sairaan oloinen mies, joka pyytää nuorilta apua. Nuoret panikoivat ja tappavat avunpyytäjän. Pian heissä alkaa ilmetä samankaltaisia oireita kuin surmansa saanella miehellä. Lisäksi läheisen kylän asukkaat alkavat ahdistella nuoria. Mökkiläisten selviytymismahdollisuuksia heikentää vielä metsässä vaaniva tappajakoira.
Näyttelijät

| 0 | 1 | 2 |
| --- | --- | --- |
|  Rider Strong  | … |  Paul   |
|  Jordan Ladd  | … |  Karen   |
|  James DeBello  | … |  Bert   |
|  Cerina Vincent  | … |  Marcy   |
|  Joey Kern  | … |  Jeff   |
|  Eli Roth  | … |  Justin   |
Arvioita

Turun Sanomien Päivi Valotien mielestä Cabin Feverin perustarina, kliseiset henkilötyypit ja koko toteutus ovat pelkkää vanhan kierrätystä: joukko ylimielisiä kaupunkinuoria, syrjäseudulta vuokrattu lomamökki ja vähintäänkin oudon oloisia peräkylän asukkaita. Valotiestä omien ideoiden puutteesta kärsivä pelottelu olisi joutanut monien kaltaistensa tavoin suoraan videolevitykseen.
Aiheesta muualla

Arvostelu: Cabin Fever (elitisti.net)
Battling Battalino

| Battling Battalino> Henkilötiedot |
| --- | --- |
Koko nimi:  Christopher Battaglia
Syntynyt: 18. helmikuuta 1908 Hartford, Connecticut
Kuollut: 25. heinäkuuta 1977
Kansalaisuus:   Yhdysvallat
Nyrkkeilijä
Lempinimi:  Bat
Pituus:  168  cm
Painoluokka:  höyhensarja
Ammattilaistilastot
Ottelut:  87
Voitot:  57
– tyrmäysvoitot:  23
Tappiot:  25
Ratkaisemattomat:  3
Ei tuomiota/ mitätöity:  1
Battling Battalino (18. helmikuuta 1908 – 25. heinäkuuta 1977), oikealta nimeltään Christopher Battaglia, oli yhdysvaltalainen nyrkkeilijä.
Battalino syntyi Italiasta Yhdysvaltoihin vuonna 1891 muuttaneeseen siirtolaisperheeseen. Hän lopetti koulun viidennen luokan jälkeen ja meni töihin tupakkatehtaalle. Amatöörinyrkkeilijänä hän voitti vuonna 1927 Amerikan amatööriurheiluliiton mestaruuden höyhensarjassa, ja pian mestaruutensa jälkeen hän ryhtyi ammattilaiseksi.
Ensimmäisessä ammattilaisottelussaan 6. kesäkuuta samana vuonna Battalino tyrmäsi vastustajansa Archie Rosenbergin toisessa erässä. Myös jatkossa voittoja tuli toisen perään lukuun ottamatta yhtä pistetappiota, voitti Panama Al Brownin 26. heinäkuuta 1929 ja näin pääsi höyhensrajan maailmanmestaruusotteluun, vain runsaat kaksi vuotta ammattilaisuransa aloittamisen jälkeen. 23. syyskuuta 1929 Itä-Hartfordin velodromilla käydyssä mestaruusottelussa vastaan asettui ranskalainen Andre Routis. 15-eräisen kamppailun päätteeksi Battalino julistettiin pisteillä voittajaksi.
Seuraavien parin vuoden aikana Battalino puolusti mestaruuttaan menestyksekkäästi Ignacio Fernandezia, Kid Chocolatea, Fidel LaBarbaa, Freddie Milleriä ja Earl Mastroa vastaan, vaikkakin hävisi mestaruusotteluiden välisinä aikoina suurin piirtein yhtä monta ottelua kuin voittikin. 27. tammikuuta 1932 hänen piti puolustaa mestaruuttaan Freddie Milleriä vastaan. Cincinnatissa käydyssä ottelussa Miller löi kolmannessa erässä Battalinon maahan, mutta tuomari piti Lou Bauman iskua kiellettynä. Battalino nousi takaisin jaloilleen ja vain viisitoista sekuntia myöhemmin Miller löi hänet uudestaan lattiaan, mutta tuomari ei taaskaan nähnyt syytä laskea lukua, nosti Battalinon takaisin jaloilleen ja käski tämän otella. Kun Battalino ei osoittanut minkäänlaisia puolustamisen merkkejä, tuomari keskeytti ottelun, käänsi selkänsä ja käveli pois kehästä. Ottelu mitätöitiin, ja mestaruus jäi mestaruus avoimeksi, ja Battalino sai 5 000 dollarin sakot.
Miller siirtyi painoluokkaa ylemmäksi kevyeensarjaan, mutta ei enää menestynyt entisvuosien tavalla. Hän otteli mm. Billy Petrollea ja Barney Rossia vastaan, mutta hävisi. Hän lopetti uransa vuonna 1940.
Chilenhirvi

| Chilenhirvi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Hirvieläimet Cervidae
Alaheimo::  Kauriit Capreolinae
Suku::  Hippocamelus
Laji::  bisulcus
Kaksiosainen nimi
 Hippocamelus bisulcus  Molina, 1782 
 Chilenhirven levinneisyysalue.
Katso myös
   Chilenhirvi Wikispeciesissä   Chilenhirvi Commonsissa 
Infobox OKNimi-testi OKIUCN-testi OK: 
Chilenhirvi eli chilenhemuli (Hippocamelus bisulcus) on erittäin uhanalainen kauriiden alahemoon kuuluva hirvieläinlaji, joka elää Chilen ja Argentiinan vuoristoisilla alueilla. Chilenhirvi, toinen Hippocamelus-suvun kahdesta lajista, elää Andien kylmissä laaksoissa ja korkeilla rinteillä. Lajin levinneisyyttä, elinympäristöä, käyttäytymistä ja ravintotottumuksia tutkitaan jatkuvasti. Jäljellä olevan pienen populaation tilannetta pidetään huolestuttavana.
Kauriilla on voimakkaat jalat ja tanakka ruumis, jota peittää karkeakarvainen ja paksu turkki. Eläin on harteilta noin metrin korkuinen.
Blaise-Ernest Morand

Blaise-Ernest Morand (s. 12. syyskuuta 1932) on kanadalainen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Prince-Albertin hiippakunnan koadjuuttoripiispaksi 22. huhtikuuta 1981. Piispaksi vihkiminen seurasi 29. kesäkuuta. Pääkonsekraattorina toimi Laurent Morin, jota avustivat Eugène Philippe LaRocque ja James Patrick Mahoney.
Morandista tuli Prince-Albertin piispa 9. huhtikuuta 1983. Hän jäi eläkkeelle 26. toukokuuta 2008.
Busiris (Herakleopolites)

| Busiris> Βούσιρις 𓉐𓏤𓍟𓁻𓀭.Sijainti |
| --- | --- |
 Busiris
Koordinaatit:  29°15′01″N, 31°05′12″E
Valtio:  Egypti
Paikkakunta:  Abusir el-Meleq (Abu Sir al-Malaq), Bani Suwaif
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Herakleopolites, Heptanomis, Egypti
Busiris (m.kreik. Βούσιρις, Būsiris tai Bousiris, lat. Busiris) eli Per-Usir (egypt. 𓉐𓏤𓍟𓁻𓀭, Pr-Wsjr) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Herakleopoliteen nomokseen.
Busiris sijaitsi lähellä Krokodeilopolista eli Arsinoea eli nykyistä Al-Fayyumin seutua, sekä Herakleopolis Megalea. Paikalta on löydetty muun muassa kreikkalais-roomalainen hautausmaa. Kaupungin alkuperäinen egyptinkielinen nimi Per-Uris tarkoittaa ”Osiriksen taloa”. Kaupungin asukkaasta käytettiin etnonyymiä Būsiritēs (Βουσιρίτης).
Herakleopoliteen Busirista ei tule sekoittaa Egyptin muihin Busiris-nimisiin kaupunkeihin.
Browning Automatic Rifle

| Browning Automatic Rifle |
| --- | --- |
 Browning Automatic Rifle M1918, M1918A1 ja M1918A2.
Aseen tyyppi:  pikakivääri
Alkuperämaa:   Yhdysvallat
Palvelushistoria
Palvelusvuodet:  1918–1970-luvun alkuun
Valtion käytössä:   Yhdysvallat
Sodissa:  ensimmäinen maailmansota, toinen maailmansota, Kiinan–Japanin sota, Kiinan sisällissota, Korean sota
Valmistushistoria
Suunnittelijat:  John Browning
Suunniteltu:  1917
Valmistajat:  Colt’s Manufacturing Company
Valmistusvuodet:  1917–1945
Tekniset tiedot
Paino:  7,25 kg
Pituus:  1,194 mm
Piipun pituus:  610 mm
Kaliiperi:  .30-06 Springfield
Lippaan kapasiteetti:  20
Tulinopeus:  500–650 laukausta/min
Lähtönopeus:  860 m/s
Tehokas kantama:  91–1 372 m
Maksimikantama:  4 100–4 600 m
John M. Browning tarkastelemassa BAR-kivääriä Winchesterin tehtaalla noin vuonna 1918
Yhdysvaltalainen pikakivääriampuja Ranskassa marraskuussa 1918. Hänen lipasvyönsä oikealla puolella näkyy teräksinen "kuppi" johon aseen tukki oli tarkoitus tukea lonkalta ampuessa.
Puolalainen Browning wz.1928
Ruotsalainen Kg m/21 suomalaisten joukkojen käytössä jatkosodassa. Kuva SA-Kuva
Browning Automatic Rifle (Rifle, Caliber .30, Automatic, Browning, M1918, myöhemmin Browning Automatic Rifle, .30 Caliber, M1918A2) BAR M1918 on Yhdysvaltain armeijan ensimmäisessä ja toisessa maailmansodassa ja Korean sodassa käyttämä avoimelta lukolta ampuva, kaasumäntätoiminen pikakiväärimalli.
Historia

Aseen suunnitteli 1917 John Browning korvaamaan ranskalaisen Chauchat-pikakiväärin ja Hotchkiss M1909:n konekiväärin. BAR oli alun perin tarkoitettu raskaaksi automaattikivääriksi, mutta sitä käytettiin suurimman osan sen urasta pikakiväärinä haaratuella varustettuna. Se on kevyin palveluksessa ollut .30-06 Springfield -patruunaa ampuva sarjatulikivääri, vaikkakin sen keveys ja ainoastaan 20 patruunan lipas haittasi käyttöä konekiväärin korvaajana.
Ensimmäiset Browning Machine Rifle-nimellä tuolloin tunnetut aseet valmistuivat Winchesterin tehtaalta joulukuussa 1917 ja toimitukset armeijalle alkoivat helmikuussa 1918. Kivääriä valmistivat Colt, Winchester ja Marlin-Rockwell. Siitä toivottiin ratkaisijaa ensimmäisen maailmansodan asemasotaan; automaattikiväärien oli tarkoitus tulituksellaan pitää vihollisen jalkaväki suojautuneena juoksuhautoihinsa hyökkäyksen edetessä ei-kenenkään-maan yli. BAR-ampujien lipasvyö oli varustettu teräs"kupilla" aseen tukin tukemiseksi ampujan edetessä lonkalta ampuen. 
Asetta valmistettiin 85 000 kappaletta ennen sodan loppua.
Kesäkuussa 1937 pieni määrä aseita muutettiin pikakiväärimalleiksi mallinimellä M1918A1.
Viimeinen BAR:in malli, pelkästään sarjatulta ampuva M1918A2 tuli käyttöön 1940. Tulinopeus oli säädettävissä "nopeaksi" 500–650 laukausta minuutissa ja "hitaaksi" 300–450. Tukijalat olivat tässä mallissa kiinnitetty piippuun, mutta ne usein hylättiin lähdettäessä hyökkäykseen. Vuonna 1942 muovinen tukki korvattiin pähkinäpuisella. Myöhemmin piippuun lisättiin kantokahva.
BAR oli käytössä vielä Korean sodassa ja aseapuna Etelä-Vietnamin armeijalla. Monin paikoin sitä käytettiin 1990-luvulle asti. Ruotsi (Kulsprutegevär m/21 ja m/37), Puola (Browning wz.1928) ja Belgia (FN M1930) kehittivät BAR:sta 1930-luvulla versioita, joissa oli erillinen pistoolikahva ja vaihdettava piippu.
Käyttö Suomessa

Muutamia satoja ruotsalais-ja belgialaisvalmisteisia BAR-pohjaisia pikakivääreitä oli käytössä myös Suomessa vuosina 1940-45 lähinnä rannikkolinnoitusjoukkojen käytössä. Aseita saatiin lisäksi pieniä määriä sotasaaliiksi Puna-armeijalta.
Aiheesta muualla

The BAR-family in Sweden (englanniksi)
The BAR-based LMG in Finland (englanniksi)
Wikimedia Commonsissa on kuvia tai muita tiedostoja aiheesta .
Blair Walsh

| Blair Walsh |
| --- | --- |

Henkilötiedot
Syntynyt: 8. tammikuuta 1990 Boca Raton, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Paino:  87 kg
Pelipaikka:  Potkaisija
Pelinumero:  3
Pelaajaura
Aik. seurat:  Minnesota Vikings   Seattle Seahawks
NFL-varaus:  174. varaus, 2012 Minnesota Vikings
Pääsarjaura:  2012–
Blair Richard Walsh (s. 8. tammikuuta 1990 Boca Raton, Florida) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän on pelannut kuusi kautta NFL-liigassa. Tällä hetkellä hänellä ei ole sopimusta minkään seuran kanssa.
Georgian yliopistossa yliopistojalkapalloa pelannut Walsh varattiin vuoden 2012 NFL:n varaustilaisuudessa. Hänet valittiin heti tulokaskaudellaan NFL:n tähdistöotteluun Pro Bowliin. Walsh pelasi Minnesotassa viisi kautta. Kauden 2015 pudotuspeleissä Walsh potkaisi ohi ottelun ratkaisuhetkellä ja joukkue putosi jatkosta. Kaudella 2016 hän pelasi epävarmasti ja Vikings vapautti hänet pelaajasopimuksesta.
Walsh siirtyi kaudeksi 2017 Seattle Seahawksiin. Hän pelasi kohtalaisesti, mutta runkosarjan päätösottelussa hän potkaisi jälleen ratkaisutilanteessa ohi ja Seattle jäi häviön vuoksi pudotuspelien ulkopuolelle. Walsh ei saanut jatkosopimusta Seattlesta.
Chamberlin

Chamberlin on sähkömekaaninen kosketinsoitin, joka on Mellotronin edeltäjä. Sen suunnitteli ja patentoi wisconsinilainen keksijä Harry Chamberlin vuosina 1948–1956, jolloin myös ensimmäinen malli ilmestyi. Vaikka suurin osa Champerlin-malleista on kosketinsoitinpohjaisia, niin niistä on valmistettu useita erilaisia malleja, mukaan lukien rumpukoneita kuten esimerkiksi ensimmäinen, vuonna 1948 ilmestynyt malli Champerlin 100 Rhythmate.Ensimmäinen kosketinsoitinpohjainen malli oli Champerlin 200, joka ilmestyi vuonna 1951 ja jota valmistettiin vuoteen 1959 mennessä noin 100 kappaletta. Vuonna 1962 ilmestynyt malli 600/660 Music Master on hyvin samanlainen kuin seuraavana vuonna ilmestynyt Mellotron MK I.
Käännös suomeksi
Balance of Power (videopeli)

| Balance of Power |
| --- | --- |
Kehittäjä:  Chris Crawford
Julkaisija:  Mindscape
Suunnittelija:  Chris Crawford
Ohjelmoija:  Chris Crawford
Julkaistu:  NA lokakuu 1985
Lajityyppi:  strategiapeli
Pelimuoto:  moninpeli ja yksinpeli
Ikäluokitus:  USK 12 
Alusta:  Amiga, Apple II, Atari ST, DOS, Macintosh, MSX, NEC PC-8801, NEC PC-9801
Jakelumuoto:  Levyke
Lisää peliartikkeleitaVideopelien teemasivulla
Infobox OK  : 
Balance of Power (myös nimellä Balance Of Power: Geopolitics In The Nuclear Age) on Chris Crawfordin kehittämä ja Mindscapen vuonna 1985 julkaisema strategiapeli.
Pelissä johdetaan joko Yhdysvaltain tai Neuvostoliiton ulkopolitiikkaa kylmän sodan aikana. Tavoitteena on vaikuttaa pienempiin "pelinappuloina" käytettäviin valtioihin ja saada ne omalle puolelleen. Käytettävissä ovat keinot diplomatiasta aseelliseen valloittamiseen. Peli päättyy välittömästi, jos pelaajan toiminta aiheuttaa pelissä maailmanlaajuisen sodan. Tällöin pelin loppuruudussa lukee
»Olet (vahingossa) sytyttänyt ydinsodan. Ja ei, ei animoituja sienipilviä ruumiin kappaleiden lentäessä ilmassa. Me emme palkitse epäonnistumisesta.» 
(käännös englannista)
Pelistä julkaistiin jatko-osa nimellä ”1990 edition”, antaen ymmärtää että pelin kehittäjä tulisi julkaisemaan uuden version kylmän sodan vaiheita kuvailemaan aina viiden vuoden välein. Neuvostoliiton hajoaminen parin vuoden sisällä kuitenkin näivetti pelisarjan.
Peli on julkaistu aluksi Macintoshille ja myöhemmin käännetty muun muassa Apple II:lle, Amigalle, Atari ST:lle ja MS-DOS:lle.
The Guardian on listannut pelin ensimmäisenä kymmenen poliittisen pelin joukkoon joita jokaisen pitäisi pelata.
Kehitys

Crawford kehitti pelin kahden prototyypin perusteella: muokkaamalla Eastern Front (1941) -pelistä prototyypin Western Front (1944); sekä The Last of the Incas. Pelin kehitys alkoi Crawfordin menettyä työpaikkansa Atarilla vuoden 1983 videopelilaman seurauksena. Tavoitteena oli kehittää epäsotaisa peli poikkeuksena hänen aiempiin peleihinsä.
Vastaanotto

The One -lehti antoi pelin The 1990 Edition -versiolle arvosanaksi 84% arvostelussaan.
Aiheesta muualla

Balance of Power MobyGamesissa (englanniksi)
Balance of Power: The 1990 Edition MobyGamesissa (englanniksi)
Balance Of Power: Geopolitics In The Nuclear Age Hall of Light -sivustolla (englanniksi)
Balance Of Power: The 1990 Edition Hall of Light -sivustolla (englanniksi)
BelKa 2

BelKa 2 (valkoven. Беларускі касмічны апарат) on Valko-Venäjän kaukokartoitussatelliitti, joka laukaistaan vuonna 2011.
Satelliitti perustuu venäläiseen NPO VNIEEMin satelliittirunkoon. Satelliitin massa on 400 kg, se lentää viiden vuoden ajan 510 km korkealla aurinkosynkronisella kiertoradalla. Se laukaistaan Rockot-KM-kantoraketilla yhdessä Kanopus-V 2-satelliitin kanssa.
Sen kameran resoluutio on 2,1 metriä. Sen kuva-aineisto käyttää Valko-Venäjän luonnonvarojen ministeriö ja Geodesia- ja karttapalvelu. Satelliitti tekee myös ilmakehämittauksia.
BelKa 1-satelliitti laukaistiin 26. heinäkuuta 2006 seitsemäntoista muun satelliitin kanssa Baikonurista, mutta se tuhoutui Dnepr-1-kantoraketin tuhoutuessa. Satelliitti oli vakuutettu.
Betsy Baker

Betsy Russell Baker (20. elokuuta 1842 – 24. lokakuuta 1955) oli yhdysvaltalainen henkilö, jonka Guinnessin ennätysten kirja mainitsi vuonna 1955 mahdollisena  maailman vanhimpana ihmisenä. Tiedon hänen iästään vahvistivat tutkijat vuonna 2002.
Baker syntyi Isossa-Britanniassa, mutta siirtyi Yhdysvaltoihin jo 4-vuotiaana. Hän kuoli Nebraskassa 113-vuotiaana. Ainoa häntä varhaisempi 113 vuoden iän ylittänyt oli Delina Filkins, joka kuoli 4. joulukuuta 1928.
Bakerin kuoltua vuonna 1955 häntä seurasi maailman vanhimpana elossa olevana ihmisenä Martha Graham, joka eli vuoteen 1959.
Business FM

| Business FM |
| --- | --- |
Perustettu:  27. kesäkuuta 2016
Lopettanut:  1. syyskuuta 2019
Kuuluvuus: valtakunnallinen
Helsinki: 89,7 MHz
Oulu: 90,9 MHz
Tampere: 106,8 MHz
Mediatiedot
Omistaja:  Sanoma Media Finland
www.businessfm.fi
Business FM oli suomalainen radiokanava.
Vuosina 2016–2019 Business FM oli talouteen keskittynyt kaupallinen radiokanava, jonka toiminta alkoi 27. kesäkuuta 2016. Business FM kuului Helsingin lisäksi Oulussa ja Tampereella. Vuoden 2020 alussa radiokanavan oli määrä aloittaa Jyväskylässä, Kuopiossa, Lahdessa, Turussa ja Vaasassa.
Elokuussa 2019 Sanoma Media Finland ilmoitti ostavansa Businessradio Finland Oy:n ja Business FM siirtyi Nelonen Median omistukseen. Syyskuun 2019 alussa kanavan toiminta loppui ja taajuuksilla aloitti Groove FM Business.
Betset

| Betset-yhtiöt |
| --- | --- |

Tunnuslause:  Parhaat betoniset ratkaisut
Yritysmuoto:  osakeyhtiö
Perustettu:  1950
Perustaja:  Toivo Löytönen
Toimitusjohtaja:  Mika Löytönen
Puheenjohtaja:  Hannu Löytönen
Kotipaikka:  Kyyjärvi, Nurmijärvi
Tuotteet:  Betonielementit, valmisbetoni
Liikevaihto:  116 milj. euroa (2018)
Henkilöstö:  550 (2018)
Tytäryhtiöt:  Betset Group Oy, Betset MB Oy, Betset Turku Oy, Betset Oy ja Betset Betoni Oy
Kotisivu:  betset.fi
Infobox OKVirheellinen NIMI-arvo: 
Betset-yhtiöt on yksi  Suomen suurimmista betonisten valmisosien valmistajista, toimitila-, teollisuus- ja asuntokohteissa sekä merkittävä toimija valmisbetonimarkkinoilla. Vuonna 1950 perustettu Betset on  perheyritys.
Betset panostaa toiminnan kehittämiseen sekä tarjoaa asiakkailleen monipuolisia mahdollisuuksia ja laadukkaita ratkaisuja. Ammattitaitoinen, motivoitunut ja sitoutunut henkilöstö on perheyrityksen yksi keskeinen menestystekijä.
Suomessa tehtaat työllistävät yhteensä noin 625 henkilöä ja yhteenlaskettu vuotuinen liikevaihto on noin 125 miljoonaa euroa.
Betset-yhtiöillä on kymmenen tehdasta Suomessa ja osakkuusyritys Virossa. Betset-yhtiöihin kuuluu Suomessa tehtaat Nurmijärvellä, Mikkelissä, Vierumäellä, Nummelassa, Turussa, Paraisilla, Kyyjärvellä, Hämeenlinnassa, Helsingissä ja Espoossa.
Betset-yhtiöt osti BM Turku Oy:n liiketoiminnan ja liiketoimintasiirto tapahtui 1. helmikuuta 2019. Kauppaan kuului Turun ja Paraisten tehtaat, jotka työllistävät yhteensä 75 henkilöä ja joiden yhteenlaskettu liikevaihto tilikaudella 2018 oli noin 11 miljoonaa euroa.
Caluso

| Caluso |
| --- | --- |

 Caluso
 Koordinaatit: 45°18′N, 7°53′E 
Valtio:  Italia
Alue:  Piemonte
Metropolikaupunki:  Torino
Korkeus:  325 m
Väkiluku (1.1.2021):  7 344
Aikavyöhyke:  UTC+1
 – Kesäaika:  UTC+2
 
 http://www.comune.caluso.to.it 
Infobox OKVirheellinen NIMI-arvo: 
Caluso (piemonteksi Caluso) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 7 344 asukasta.
Business Software Alliance

Business Software Alliancen logo.
Business Software Alliance (BSA) on taloudellinen etujärjestö, joka edustaa joitakin maailman suurimpiin kuuluvia tietokoneohjelmistojen tekijöitä. Sen toiminta rahoitetaan jäsenmaksuilla, joiden suuruus riippuu jäsenyrityksen voitoista sekä korvauksilla yhtiöiltä, jotka se voittaa vaatiessaan tekijänoikeusrikoksille hyvityksiä oikeusteitse.
Ryhmittymän päätoiminta-alue on taistelu tietokoneohjelmistojen luvatonta kopiointia vastaan. BSA:n palkkalistoilla on 100 asianajajaa ja tutkijaa, joiden avulla se nostaa "tuhat kannetta vuodessa" yhteistyössä paikallisviranomaisten kanssa.
BSA:ta on arvosteltu sen aggressiivisista taktiikoista pienyritysten käyttämien ohjelmistojen tarkastuksissa. Monet eivät myöskään pidä sen asenteesta, jonka mukaan piratismista epäilty on syyllinen kunnes toisin todistetaan. BSA:lla on ollut provokatiivisia kampanjoita, joissa on luvattu palkkioita tekijänoikeuksien loukkaajien ilmiantamisesta.
Jäsenyrityksinä ovat Adobe Systems, Apple, Autodesk, Avid, Bentley Systems, Borland, Cisco Systems, CNC Software/Mastercam, Hewlett-Packard, IBM, Intel, Internet Security Systems, Intuit, Macromedia, Microsoft, Network Associates, PeopleSoft, RSA Security, SolidWorks, Sybase, Symantec, UGS PLM Solutions ja VERITAS Software.
Aiheesta muualla

Suomen BSA virallinen sivusto (Arkistoitu – Internet Archive)
Astrid Öberg

Astrid Ann-Mari Öberg (12. helmikuuta 1907 Dragsfjärd – 17. toukokuuta 1990) oli suomalainen ruotsin kielellä kirjoittanut kirjailija ja kääntäjä.
Astrid Öbergin vanhemmat olivat agronomi Egfrid Theodor Öberg ja Anna Maria Andersson. Hän pääsi ylioppilaaksi 1924 ja oli toimitusapulaisena Helsingissä ilmestyneessä Församlingsbladet-viikkolehdessä.
Teoksia

Ringar på vattnet : roman. Förbundet för svenskt församlingsarbete i Finland, Helsingfors 1948
Käännöksiä

Erling Ruud : Kraft att tro ; översättning Astrid Öberg. Församlingsbundet, Helsingfors 1978, 1983, 1988
Borgofranco

Borgofranco voi tarkoittaa ainakin seuraavia:
Borgofranco d’Ivrea, kunta Italiassa Piemonten alueella olevassa Torinon metropolikaupungissa
Borgofranco sul Po, on kunta Pohjois-Italiassa Mantovan maakunnassa Lombardian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Borgofranco”, voi hakea sivunnimihaulla, laajalla sivunnimihaulla tai tekstihaulla.
Cold Harborin taistelu

Konfederaation ja Unionin joukkojen liikkeet Cold Harborin taistelussa ja sen lähiaikoina.
Cold Harborin taistelu (engl. Battle of Cold Harbor) oli 31. toukokuuta – 12. kesäkuuta 1864 käyty Yhdysvaltain sisällissodan taistelu. Taistelu käytiin Unionin Ulysses S. Grantin ja Konfederaation Robert E. Leen komentamien joukkojen välillä Mechanicsvillessa Virginiassa.
Cold Harborin taistelu sai alkunsa, kun Konfederaation pääkaupunkiin Richmondiin pyrkineet Grantin joukot päättivät hyökätä Leen joukkojen vastaan noin kymmenen mailin päässä Richmondista. Lukuisista hyökkäyksistä huolimatta Grantin joukot eivät onnistuneet lyömään Leen joukkoja, vaan 12. kesäkuuta Grant vetäytyi taistelusta.
Unionin joukot menettivät taistelussa 1 844 sotilasta kaatuneina, 9 077 haavoittuneina ja 1 816 kadonneina tai vangittuina. Konfederaatiolla vastaavat tappiot olivat 83 kuollutta, 3 380 haavoittunutta ja 1 132 kadonnutta tai vangittua.